EkBass/fiwiki-20250220-pages-articles huggingface dataset:
Pyhien vuorten kansallispuisto

Pyhien vuorten kansallispuisto tai Svjati Horyn kansallispuisto () on kansallispuisto Ukrainan Donetskin alueella. Vuonna 1997 perustetun laajan, useista osista koostuvan kansallispuiston pinta-ala on 405,89 neliökilometriä. Kansallispuisto on saanut nimensä Donetsjoen rinteellä, Svjatohirskin kaupungin lähistöllä sijaitsevasta Svjatohirskin lavrasta, joka on yksi neljästä Ukrainassa lavran arvon saaneista luostareista. Laaja kansallispuisto on tarjonnut luostarin ohella seudulla kävijälle mahdollisuuden hiljentyä ja virkistyä. Kansallispuiston alue on ollut Venäjän hyökkäyssodassa (2022–) taistelutantereena, ja sotatoimet ovat paitsi surmanneet ja haavoittaneet ihmisiä, tuhonneet laajalti sekä luontoa että rakennuksia (tammikuuhun 2023 mennessä). Suojelualueiden tuhoamista voidaan tarkastella osaltaan myös Venäjän sotimisensa yhteydessä tekeminä ympäristörikoksina. Taistelujen tuloksena maastoon on sotatoimialueilla jäänyt vaarallisia räjähtämättömiä ammuksia ja miinoja, joiden poistaminen voi Ukrainan luonnosta kestää vuosikausia. Святые горы 03.jpg|Sumua Donetsin jokilaaksossa. Національний природний парк Святі Гори 02.jpg 14-141-5006-Святі Гори-9.jpg Крейдяний обрив у с. Богородичне.jpg Sg forest1.jpg Байрачний лic.jpg Ніжний ранковий світло.jpg Болота біля с. Брусівка.jpg Stamp 2010 Svjati hory.jpg|Kansallispuiston postimerkki (2010). ==Lähteet== ==Aiheesta muualla== Luokka:Ukrainan kansallispuistot Luokka:Donetskin alue
Ukrainan presidentin bulava

Ukrainan presidentin bulava () on bulava, eli nuija, ja yksi Ukrainan presidentin symboleista. Bulavan asema yhtenä symbolina vahvistettiin vuonna 1999 presidentti Leonid Kutšman kaudella. Perinteisesti bulava on ollut valtiovallan symboli. Nyky-Ukrainassa bulava esiintyy lähinnä uuden presidentin virkaanastujaisissa. Presidentin bulava koostuu varresta ja ns. omenasta, jotka ovat molemmat onttoja. Se on päällystetty kullalla Bulavan paino on 750 grammaa. Presidentin bulavaa säilytetään mahonkilaatikossa, joka on vuorattu purppuralla sametilla. == Lähteet == Luokka:Ukrainan presidentit Luokka:Ukrainan kansallissymbolit
Anželika Terljuha

Anželika Terljuha (s. 27. maaliskuuta 1992 Odessa) on ukrainalainen karateka. Hän saavutti vuonna 2021 Tokion olympialaisissa hopeaa alle 55-kiloisten kumitessa hävittyään loppuottelusssa Bulgarian Ivet Goranovalle pistein 1–5. == Lähteet == Luokka:Ukrainalaiset karatekat Luokka:Ukrainalaiset olympiamitalistit Luokka:Vuonna 1992 syntyneet Luokka:Elävät henkilöt
Moskovsky drakon

Moskovski drakon () on venäläinen koirarotu. == Ulkonäkö == Moskovski drakon on pienikokoinen. Kallo on hieman pyöristynyt ja korvien välistä kapea, otsapenger selkeästi erottuva. Silmät ovat soikeat, niiden väritys on joko karvapeitteen väriin soveltuva tai tumma. Korvat ovat yleensä pystyt (ihanne), mutta myös puolipystyt hyväksytään. Niska on pitkä, runko tiivis, rintakehä melko syvä. Käpälät ovat pienet. Häntä voi olla joko sirpin muotoinen, puoliksi selän päälle kiertyvä tai selän päälle kiertyvä. Rotumääritelmä ei määritä säkäkorkeutta, mutta paino vaihtelee 1,5-4,5 kg välillä. Karvanlaatuja on kolme: lyhyt karkeakarvainen, keskipitkä karkeakarvainen ja pitkäkarvainen. Jokaisella muunnoksella on kuitenkin pidemmän, karkeamman karvan muodostama "ridge" selässään ja raajoissaan; töyhtö/harja päänsä päällä; parta/viikset; sekä pitkät "kulmakarvat". Muiden alueiden karva on jokaisella muunnoksella edellä mainittuja kohtia lyhyempää. Väritys voi olla mikä tahansa.Leed, Cory. Moskovsky Drakon. Haettu 26.2.2023. == Luonne ja käyttäytyminen == Rotu on melko älykäs, helposti koulutettavissa ja perheelleen omistautunut. Se saattaa kuitenkin suhtautua vieraisiin varautuneesti. Jotkin yksilöt haastavat riitaa muiden koirien kanssa koosta riippumatta. Rotu on alun perin jalostettu seurakoiraksi, ja sellaisena sitä edelleen pidetään. == Alkuperä == Nimensä mukaisesti moskovski drakon on kehitetty Moskovassa. Useimmat lähteet kertovat sen muodostuneen roduksi vasta 1980-luvun lopulla ja 1990-luvun alussa, mutta sen juuret johtavat jo paljon varhaisempaan aikaan, paikalliseen kulkukoirapopulaatioon. Se saattaa olla sukua pinserille, prahanrottakoiralle ja muille vastaaville roduille, mutta tätä ei ole koskaan onnistuttu todistamaan. 1990-luvun alkuun asti rotu oli Venäjälläkin lähes tuntematon, kunnes moskovalainen koirankasvattaja Zoja Kostyna sattui löytämään yhden yksilön. Hän kiinnostui rodusta ja onnistui löytämään niitä lisää. Hänen ja muiden kasvattajien ansiosta moskovski drakon onnistuttiin viimein vakiinnuttamaan rotuna. Ensimmäiset yksilöt nähtiin näyttelyssä jo vuonna 1998, mutta paikallinen rotujärjestö perustettiin vasta vuonna 2000. Rotu on uhanalainen, ja vuonna 2004 arvioitiin olevan olemassa vain 100 yksilöä. Tällä hetkellä sitä tapaa vain muutamissa Venäjän isommissa kaupungeissa, mutta kiinnostus sitä kohtaan on kasvanut myös Euroopassa ja Pohjois-Amerikassa. === Etymologia === Moskovski drakon tarkoittaa "moskovalaista lohikäärmettä". Lohikäärme viittaa sekä selän karvaan, joka muistuttaa lohikäärmeen selkäharjaa, että rodun rohkeuteen. ==Lähteet== Luokka:Venäläiset koirarodut Luokka:Kääpiökoirat Luokka:FCI:n ulkopuoliset rodut
Stanislav Horuna

Stanislav Horuna (s. 1. maaliskuuta 1989 Lviv) on ukrainalainen karateka. Hän saavutti vuonna 2021 Tokion olympialaisissa pronssia alle 75-kiloisten kumitessa hävittyään välierässä Italian Luigi Busàlle pistein 0–3. == Lähteet == Luokka:Ukrainalaiset karatekat Luokka:Ukrainalaiset olympiamitalistit Luokka:Vuonna 1989 syntyneet Luokka:Elävät henkilöt
Ukrainan presidentin sinetti

Ukrainan presidentin sinetti () on yksi Ukrainan presidentin symboleista. Sitä käytetään virallistamaan erilaisia presidentin allekirjoittamia dokumentteja. Sinetin asema on vahvistettu yhdessä muiden presidentin symbolien kanssa vuonna 1999 presidentti Leonid Kutšman kaudella. Sinetti painaa noin 500 grammaa. == Lähteet == presidentin sinetti Sinetti
Desna–Stara Hutan kansallispuisto

Desna–Stara Hutan kansallispuisto () on kansallispuisto Ukrainan Sumyn alueella. Vuonna 1999 perustetun kansallispuiston pinta-ala on 162,1436 neliökilometriä. Kansallispuisto sijaitsee Sumyn alueen pohjoisrajalla, Dneprin vasemmanpuoleisen sivujoen Desnan valuma-alueella. Puiston lähin kaupunki on Venäjän rajan tuntumassa sijaitseva Seredyna-Buda. ==Lähteet== ==Aiheesta muualla== * Desnjansko-Starohutskyi natsionalnyi pryrodnyi park (nppds.inf.ua) * Desna River Floodplains - Kansallispuiston länsiosan Ramsar- alue (ramsar.org) Luokka:Ukrainan kansallispuistot Luokka:Sumyn alue
Suuri-Pyhäkala

Suuri Pyhäkala on karu järvi Lappeenrannassa Etelä-Karjalassa. Sen pinta-ala on 75 hehtaaria. Etäisyys Lappeenrannan keskustasta on 13 kilometriä etelälounaaseen. Järven lounaisrannalla sijaitsee Suuri Pyhäkalan Linnavuori. == Maantiede == Suuren Pyhäkalan ulottuvuus kaakosta luoteeseen on 1,8 kilometriä. Järven etelä- ja keskiosassa on noin 27 hehtaaria laaja vähintään kymmenen metriä syvä vyöhyke, joka on myös melko laakea. Yli viidesosa järven alasta on vähintään 13 metriä syvä ja syvin kohta on 13,7 metriä. Järven luoteisen osan muodostaa matala Paskolahti. Järven eteläisimmässä osassa on matala alue, jonka kärjessä sijaitsee järven ainoa saari, joka on alle aarin laajuinen luoto. Suuren Pyhäkalan pohjoisella ja eteläisellä rannalla on peltomaata, suurin osa rannoista on kuitenkin metsää. Järven kaakkoisella rannalla sijaitsee jyrkänne, jonka kohdalla maasto kohoaa noin 80 metriä merenpinnan yläpuolelle. Jyrkänteen kohdalla kymmenen metrin syvyyskäyrä kulkee aivan rannan tuntumassa. Se etenee mutkitellen kohti luodetta ja on vastarannan Linnavuoren kohdalla lähimmillään noin 20 metrin päässä rantaviivasta. Suuren Pyhäkalan luoteisosaan virtaa lasku-uoma 200 metrin päästä luoteesta Pieneltä Pyhäkalalta (55,3 metriä mpy). Vajaan kolmen kilometrin päästä pohjoisesta Ala-Kyynelmykseltä (57,6 metriä mpy) järven koillisosaan laskee Myllyjoki. Lännestä Soitsuolta ja Kanalammelta järveen laskee Pitkänniitynoja. Suuren Pyhäkalan luusua sijaitsee altaan kaakkoiskulmassa, josta sen vedet laskevat Sarvijokea ja Alajokea kaakkoon. Suuren Pyhäkalan vesitilavuus on 5 622 000 kuutiometriä. Suuri Pyhäkala (06.013.1.001) kuuluu Alajoen yläosan valuma-alueeseen (06.013), joka on kolmannen jakovaiheen vesistö Hounijoen vesistössä (06). Toinen jakovaihe on Alajoen alue (06.01). Suuri Pyhäkala on neljänneksi laajin Alajoen yläosan valuma-alueen kahdeksastatoista vähintään hehtaarin laajuisesta vakavedestä. Laajin on Hanhijärvi, jota seuraa Humaljärvi ja Kaislasenjärvi. == Lähteet == Luokka:Lappeenrannan järvet Luokka:Hounijoen vesistö
Iryna Koljadenko

Iryna Koljadenko (s. 28. elokuuta 1998 Irpin) on ukrainalainen painija ja olympiamitalisti. Koljadenko saavutti elokuussa 2021 Tokion olympialaisissa pronssia alle 62-kiloisten sarjassa hävittyään välierässä Kirgisian Aisuluu Tynybekovalle. Hän sijoittui olympiahopealle Pariisissa 2024. Koljadenko hävisi loppuottelun Japanin Sakura Motokille 12–1. Koljadenko voitti Euroopan- mestaruuden alle 62-kiloisten sarjassa Varsovassa huhtikuussa 2021 ja Zagrebissa 2023 sekä alle 65 kg:n sarjassa Bukarestissa 2024. Lisäksi hän on saanut EM-pronssia alle 65-kiloisissa Roomassa 2020. MM-kilpailuissa hän on saavuttanut hopeaa alle 65 kg:n painoluokassa Nur-Sultanissa 2019. Koljadensko saavutti alle 65 kg:n sarjassa nuorten MM-pronssia 2018 sekä alle 23-vuotiaiden MM-pronssia 2018 ja 2019. == Lähteet == Luokka:Ukrainalaiset naispainijat Luokka:Ukrainalaiset olympiamitalistit Luokka:Vuonna 1998 syntyneet Luokka:Elävät henkilöt
Ukrainan presidentin lippu

Ukrainan presidentin lippu () on yksi maan presidentin käyttämistä symboleista. Lippu on sininen neliö, jossa on kuvattu Ukrainan kolmikärkki, jota kiertää viiniköynnösornamentti. Lippu virallisestiin lailla vuonna 1999 presidentti Leonid Kutšman kaudella. == Lähteet == lippu presidentin_lippu
Iryna Venediktova

Iryna Valentynivna Venediktova (; s. 21. syyskuuta 1978) on ukrainalainen poliitikko ja juristi, joka toimi vuosina 2020–2022 Ukrainan valtakunnansyyttäjänä. Vuodesta 2022 lähtien hän on toiminut Ukrainan Sveitsin-suurlähettiläänä. Venediktova syntyi Harkovassa. Hän valmistui Harkovan kansallisesta sisäasiain yliopistosta vuonna 2000. Vuonna 2003 hän valmistui oikeustieteiden kandidaatiksi kansallisessa oikeustieteellisessä yliopistossa, ja vuonna 2013 hän väitteli tohtoriksi Kiovan kansallisessa yliopistossa. Vuosina 2000–2004 Venediktova työskenteli opettajana Ukrainan kansanakatemiassa Harkovassa. Vuonna 2004 hänet nimitettiin Harkovan kansallisen yliopiston oikeustieteellisen tiedekunnan apulaisprofessoriksi. Vuosina 2005–2019 hän toimi yliopiston siviilioikeuden laitoksen johtajana. Vuonna 2014 hänet nimitettiin laitoksen professoriksi. Vuoden 2019 presidentinvaaleissa Venediktova toimi Volodymyr Zelenskyin kampanjassa oikeuspoliittisena asiantuntijana ja neuvonantajana. Saman vuoden parlamenttivaaleissa hänet valittiin Ukrainan parlamenttiin eli Verh’ovna Radaan Kansan palvelija -puolueen listan kolmantena. Joulukuussa 2019 Venediktova nimitettiin Ukrainan valtion tutkintakomitean virkaatekeväksi johtajaksi. Maaliskuussa 2020 hänet nimitettiin Ukrainan valtakunnansyyttäjäksi. Venäjän hyökättyä Ukrainaan vuonna 2022 useat Ukrainan syyttäjänviraston työntekijät Venäjän miehittämillä alueilla ryhtyivät yhteistyöhön miehittäjien kanssa, minkä takia hänet erotettiin valtakunnansyyttäjän virasta heinäkuussa 2022. Marraskuussa 2022 hänet nimitettiin Ukrainan Sveitsin-suurlähettilääksi. == Lähteet == Luokka:Vuonna 1978 syntyneet Luokka:Elävät henkilöt Luokka:Ukrainalaiset poliitikot Luokka:Ukrainalaiset diplomaatit
Carolina cur

Carolina cur on yhdysvaltalainen koirarotu. Sitä ei ole tunnustanut roduksi yksikään merkittävämpi kenneljärjestö, mutta se on National Kennel Clubin ja United States Dog Registryn rekisteröimä.Leed, Cory. Parnell's Carolina Cur. Haettu 26.2.2023. == Ulkonäkö == Carolina cur on ketterä ja hoikkarakenteinen. Kallo on litteä ja hieman kuonoa kohti kapeneva; kuono-osa on kalloa lyhyempi. Silmät ovat joko mustat tai ruskeat. Korvat ovat puolipystyt, keskipituiset, korkealle kiinnittyneet ja tyvestä leveät. Niska on keskipitkä ja hieman kaareutuva. Rintakehä on syvä. Runko on hieman korkeuttaan pidempi; selkä keskipitkä ja tasainen. Vatsaviiva on kohtalaisesti nouseva. Raajat ovat lihaksikkaat, käpälät pyöreät, tiiviit, kaarevat ja joko pienet tai keskikokoiset. Häntä on alas kiinnittynyt ja korkeintaan kolme neljäsosaa normaalista hännänpituudesta – joko synnynnäisen töpöhännän tai typistämisen vuoksi. Säkäkorkeus vaihtelee 30,5–58,5 cm:n ja paino 7–16 kg:n välillä. Karvapeite on lyhyt ja laadultaan joko sileä tai karkea. Kaikki värit ja väriyhdistelmät sallitaan; musta valkoisin merkein on kuitenkin toivotuin. == Luonne ja käyttäytyminen == Carolina cur on hyvin älykäs ja helppo kouluttaa, mutta työskennellessään nopea ja kovaluonteinen. Sen kanssa metsästäminen aloitetaan jo varhaisella iällä, ja sillä on vahva puuhunajamistaipumus. Yleensä se metsästää pää ylhäällä, mutta sillä on myös taipumusta jäljestämiseen. Riistaa jäljittäessä se on hiljainen, mutta käyttää ääntä riistan ollessa puussa. == Alkuperä == Rodun kehitti James Parnell Etelä- Carolinan Hartsvillestä. Hänen päämääränään oli jalostaa koira, joka muistuttaisi stephens curia mutta olisi tätä pienikokoisempi ja luonnostaan töpöhäntäinen. Vuonna 1998 hän risteytti keskenään stephens cur -nartun ja mountain feist -uroksen, ja tuloksena oli nykyinen carolina cur. Rotu kuuluu amerikkalaisiin ns. puuhun ajaviin koiriin (treeing dogs), ja se kehitettiin erityisesti oravien metsästykseen. Rotu on edelleen harvalukuinen ja sitä tapaa lähinnä Yhdysvaltojen eteläosissa. Sen suosio on kuitenkin kasvamassa. ==Lähteet== Luokka:FCI:n ulkopuoliset rodut Luokka:Cur-rodut Luokka:Yhdysvaltalaiset koirarodut
Andri Kostin

Andri Jevhenovytš Kostin (; s. 17. huhtikuuta 1973) on ukrainalainen lakimies ja poliitikko, joka on toiminut Ukrainan valtakunnansyyttäjänä heinäkuusta 2022 lähtien. Kostin syntyi Odessassa. Hän opiskeli oikeustiedettä Odessan yliopistossa ja valmistui vuonna 1995. Vuosina 2010–2015 hän istui Odessan kaupunginvaltuustossa Front Zmin -puolueen jäsenenä. Vuoden 2019 parlamenttivaaleissa hänet valittiin Ukrainan parlamenttiin eli Verh’ovna Radaan Kansan palvelija -puolueen listan 108:ntena, sitoutumattomana ehdokkaana. Hän toimi Verh’ovna Radan oikeusasiavaliokunnan varapuheenjohtajana tammikuuhun 2020 asti ja sen jälkeen puheenjohtajana. Iryna Venediktovan erottua valtakunnansyyttäjän virasta Kostin nimitettiin virkaan heinäkuussa 2022. == Lähteet == Luokka:Ukrainalaiset juristit Luokka:Ukrainalaiset poliitikot Luokka:Syyttäjät Luokka:Vuonna 1973 syntyneet Luokka:Elävät henkilöt
Kyrylo Petrov

pienoiskuva|Kyrylo Petrov vuonna 2009. Kyrylo Petrov (s. 22. kesäkuuta 1990 Kiova, Ukrainan SNT, Neuvostoliitto) on ukrainalainen jalkapalloilija. Hän on pelipaikaltaan keskuspuolustaja. Hän edustaa puolalaista Korona Kielcea. Hän on aiemmin pelannut Ukrainan lisäksi myös Kazakstanissa ja Azerbaidžanissa. Petrov pelasi useissa Ukrainan nuorisomaajoukkueissa. Hän oli voittamassa alle 19-vuotiaiden Euroopan-mestaruutta vuonna 2009. Hän teki EM-lopputurnauksen tasapeliin 2–2 päättyneessä alkulohko-ottelussa Englantia vastaan kaksi maalia. Loppuottelussa Ukraina voitti Englannin 2–0. == Lähteet == Luokka:Ukrainalaiset jalkapalloilijat Luokka:Vuonna 1990 syntyneet Luokka:Elävät henkilöt
Dorothea Viehmann

Dorothea Viehmann (alk. Katharina Dorothea Pierson, 8. marraskuuta 1755 Rengershausen, Pyhä saksalais-roomalainen keisarikunta – 17. marraskuuta 1815) oli yksi tärkeimmistä Grimmin satujen sepittäjistä. == Elämä == Dorothea Viehmann syntyi kestikievarin pitäjän tyttäreksi Rengershausenissa nykyisen Baunatalin alueella lähellä Kasselia. Hänen isänsä suku polveutui Ranskasta Saksaan 1600-luvun lopulla muuttaneista hugenoteista. Dorothea avioitui vuonna 1777 Nikolaus Viehmannin kanssa ja asettui Niederwehrenin kylään, joka on nykyisin Kasselin kaupunginosa. Dorothea Viehmann tutustui Grimmin veljeksiin 1813. Hän kertoi veljeksille noin 40 satua, jotka nämä sisällyttivät kuuluisan satukokoelmansa toiseen niteeseen. Viehmannin sadut perustuvat olettavasti tarinoihin, joita hän nuoruudessaan kuuli kestikievarissa matkamiehiltä ja talonpojilta sekä seitsenvuotisen sodan sotilailta. Vaikutteita satuihin lienee periytynyt myös Piersonin ranskalaisperäiseltä suvulta. Viehmannin kertomia tarinoita ovat muun muassa Der Teufel mit den drei goldenen Haaren ja Die Gänsemagd. Viehmann synnyinkoti on suojeltu. Baunatalissa on hänen mukaansa nimetty katu, Dorothea-Viehmann-Straße. == Lähteet == == Aiheesta muualla == *Christian Fuchs: Dorothea Viehmann Nee Pierson Luokka:Saksalaiset folkloristit Luokka:Vuonna 1755 syntyneet Luokka:Vuonna 1815 kuolleet
Ruslan H’omtšak

Ruslan Borysovytš H’omtšak (; s. 5. kesäkuuta 1967) on ukrainalainen kenraalieversti, joka toimi Ukrainan asevoimien komentajana vuosina 2020–2021. H’omtšak syntyi Lvivissä. Hän valmistui Moskovan sotilasakatemiasta vuonna 1988. Vuosina 1988–1992 hän palveli Neuvostoliiton asevoimissa Saksassa ja Valko-Venäjällä. Hän eteni moottoroidun kiväärikomppanian komentajaksi. Vuonna 1993 hän siirtyi Ukrainan asevoimiin. Hän toimi 24. mekanisoidussa divisioonassa ensin moottoroidun kivääriprikaatin esikuntapäällikkönä ja eteni mekanisoidun rykmentin esikuntapäälliköksi. Tämän jälkeen hän toimi 38. armeijakunnan 300. mekanisoidun rykmentin komentajana ja 8. armeijakunnan 72. erillisen mekanisoidun prikaatin komentajana. Vuonna 2008 hän valmistui Ukrainan kansallisesta maanpuolustusakatemiasta, ja hänet nimitettiin 8. armeijakunnan varaesikuntapäälliköksi. Vuonna 2010 hänet nimitettiin 6. armeijakunnan varakomentajaksi ja myöhemmin samana vuonna myös armeijakunnan esikuntapäälliköksi. Vuonna 2011 hänet ylennettiin kernaalimajuriksi. Vuonna 2012 hänet nimitettiin 6. armeijakunnan komentajaksi. Vuonna 2013 hänet ylennettiin kenraaliluutnantiksi. 6\. armeijakunnasta tuli uudelleenjärjestelyn myötä eteläinen operaativinen osasto, jonka komentajaksi H’omtšak nimitettiin vuonna 2014. Itä-Ukrainan sodassa H’omtšak osallistui Ilovaiskin taisteluun. Vuonna 2015 hänet nimitettiin maavoimien esikuntapäälliköksi ja varakomentajaksi. Vuonna 2019 hänet nimitettiin Ukrainan asevoimien esikuntapäälliköksi ja komentajaksi. Samana vuonna hänet ylennettiin kenraalieverstiksi. Hän toimi esikuntapäällikkönä vuoteen 2020 asti. Heinäkuussa 2021 hänet erotettiin asevoimien komentajan toimesta ja nimitettiin Ukrainan turvallisuus- ja puolustusneuvoston 1. varasihteeriksi. == Lähteet == Luokka:Vuonna 1967 syntyneet Luokka:Elävät henkilöt Luokka:Ukrainalaiset sotilaat
Pertti Itkonen

Pertti Juhani Itkonen (20. toukokuuta 1947 Kuopio – 6. heinäkuuta 2000) oli suomalainen näyttelijä. Hän näytteli Kuopion kaupunginteatterissa vuodesta 1980 alkaen. Lisäksi hänellä oli sivurooleja muutamissa elokuvissa ja televisiotuotannoissa. == Ura == Pertti Itkosen vanhemmat olivat Kalle Itkonen ja Lyyli Puustinen. Hän suoritti kielten ja draamakirjallisuuden opintoja 1966–1971, minkä jälkeen hän työskenteli virkailijana Finnairilla ja kielten opettajana. Itkonen aloitti näyttelijänä Kuopion kaupunginteatterissa 1980. == Roolit == Itkosen rooleja olivat muun muassa poliisipäällikkö (Barbaarit), Charley (Kauppamatkustajan kuolema), Eisenring (Tuhopolttajat) ja Saturninus (Titus Andronicus).Suomen teatterit ja teatterintekijät 1983, s. 184 Itkonen näytteli teatteriuransa lisäksi pieniä sivuosia televisiosarjoissa (Uskottu mies, Vallan miehet, Vain muutaman huijarin tähden, Peräkamaripojat) ja elokuvissa (Kenttähartaus, Mestari). == Lähteet == * * === Viitteet === Luokka:Suomalaiset näyttelijät Luokka:Vuonna 1947 syntyneet Luokka:Vuonna 2000 kuolleet
Pryazovan kansallispuisto

Pryazovan kansallispuisto tai Asovan kansallispuisto () on kansallispuisto Ukrainan Zaporižžjan alueella. Vuonna 2010 perustetun suuren kansallispuiston pinta-ala on 781,2692 neliökilometriä, josta vesialueita on huomattava osa. Kansallispuiston maa-alueet sijaitsevat Asovanmeren rantakaistaleella. Приазаовський парк.JPG Побережжя коси близько Молочного лиману.jpg Господарська діяльність впритул до Азовського моря, всупереч законодавству.jpg Вітряки і море.jpg Молодий сад.jpg Приазовський національний природний парк. Сіль налимані.jpg Молочний лиман Приазовський НПП 13.jpg ==Lähteet== ==Aiheesta muualla== * Natsionalnyi pryrodnyi park Pryazovskyi (uncg.org.ua) Luokka:Ukrainan kansallispuistot Luokka:Zaporižžjan alueen luonnonsuojelualueet
Kontiaisten työväentalo

Kontiaisten työväentalo on Alavudella sijaitseva työväentalo. == Historiaa == Kontiaisten työväenyhdistys perustettiin Alavudella 10.11.1907, ja se liittyi Sos.-dem puolueeseen 30.1.1908. Jäseniä oli liittyessä yhteensä 44, joista miehiä 24 ja naisia 20 jäsentä. Yhdistyksen asiakirjat vuosilta 1907–1921 ovat kadonneet. == Rakennus == Vuoden 1913 vappujuhlassa marssittiin Aseman työväentalolta Kontiaisten uudelle työväentalolle viettämään vappujuhlia. Kontiaisten työväentalo on ollut Alavuden vilkkaassa toiminnassa mukana. Rakennus uusittiin vuonna 1950 ja sähköistettiin pari vuotta myöhemmin. == Toimintaa == Yhdistyksen 50-vuotisjuhla pidettiin 15.6.1958 Kontiaisten työväentalossa ja pihamaalla. Väkeä oli paikalla lähes 500 henkeä. == Lähteet == Luokka:Työväentalot Luokka:Alavuden rakennukset ja rakennelmat
Pripet–Stoh’idin kansallispuisto

Pripet–Stoh’idin kansallispuisto () on kansallispuisto Ukrainan Volynian alueella, Pripet- ja Stoh’idjokien valuma-alueella. Vuonna 2007 perustetun kansallispuiston pinta-ala on 393,155 neliökilometriä. Regional Landscape Park «Prypiat-Stokhid».png Національний природний парк з висоти.jpg Калюжниця болотна. Caltha palustris L.jpg Зозулині черевички. Cypripedium calceolus L.jpg ==Lähteet== ==Aiheesta muualla== * National Natural Park "Pripyat- Stokhid" (pripyat-stohid.com.ua) Luokka:Ukrainan kansallispuistot Luokka:Volynian alueen luonnonsuojelualueet
Podolian Tovtryn kansallispuisto

Podolian Tovtryn kansallispuisto () on pinta-alaltaan Ukrainan suurin kansallispuisto, ja se sijaitsee Hmelnytskyin alueella. Vuonna 1996 perustetun kansallispuiston pinta-ala on 2 613,16 neliökilometriä. Kansallispuiston nimessä esiintyvä Podolia on läntisessä Ukrainassa sijaitsevan historiallisen alueen nimitys. National Environmental Park Podilski Tovtry.png WLE - 2018 - Тернава у вечірньому світлі.jpg Каньйон Смотрича.JPG IMG товтри.jpg IMG Неопалима купина.jpg XIMG Мак Товтри.jpg ==Lähteet== ==Aiheesta muualla== * Podilski Tovtry Luokka:Ukrainan kansallispuistot Luokka:Kamjanets-Podilskyin piiri
Ballanterrieri

Ballanterrieri (Balla Terrier) on irlantilainen koirarotu. == Ulkonäkö == Korvat ovat pystyt, raajat lyhyet. Säkäkorkeus on noin 30,5 cm. Karvapeite on sileä ja punainen.Leed, Cory. Little Known Terrier Breeds. Haettu 26.2.2023. == Alkuperä == Ballanterrieri on kotoisin Luoteis-Irlannissa Mayon kreivikunnassa sijaitsevasta Ballan kylästä. Brittiläinen kynologi ja kirjailija David Hancock raportoi rodusta vuonna 2004 julkaistussa artikkelissa. == Lähteet == Luokka:Irlantilaiset koirarodut Luokka:Terrierit Luokka:FCI:n ulkopuoliset rodut
Oleksandr Vilkul

Oleksandr Jurijovytš Vilkul (; s. 24. toukokuuta 1974) on ukrainalainen poliitikko, joka on toiminut Kryvyi Rihin sotilashallinnon johtajana Venäjän hyökättyä Ukrainaan helmikuussa 2022. Vuosina 2012–2014 hän toimi Ukrainan varapääministerinä. Vilkul syntyi Kryvyi Rihissä. Hän opiskeli Kryvyi Rihin teknillisessä yliopistossa ja valmistui kaivosinsinööriksi vuonna 1996. Vuosina 1991–2006 hän toimi esimiestehtävissä useissa kaivannaisyrityksissä. Vuonna 2005 hänet valittiin alueiden puolueen Kryvyi Rihin paikallisjärjestön johtajaksi. Vuoden 2006 parlamenttivaaleissa hänet valittiin Ukrainan parlamenttiin eli Verh’ovna Radaan alueiden puolueen listan 59:ntenä, seuraavan vuoden vaaleissa taas listan 76:ntena. Vuonna 2010 hänet valittiin Dnipropetrovskin alueen päämieheksi, minkä myötä hän erosi parlamentista; hän toimi virassa vuoteen 2012 asti. Vuosina 2012–2014 hän toimi Ukrainan varapääministerinä. Vuoden 2014 parlamenttivaaleissa hän palasi Verh’ovna Radaan oppositioblokin listan toisena ehdokkaana. Vuonna 2015 hän pyrki oppositioblokin ehdokkaana uudelleen Dnipropetrovskin alueen päämieheksi, mutta hävisi vaalin toisella kierroksella Borys Filatoville. Vuoden 2019 presidentinvaalissa Vilkul oli oppositioblokin ehdokkaana. Hän sai 4,15 prosenttia äänistä. Saman vuoden parlamenttivaaleissa hän oli ehdolla oppositioblokin listan toisena, muttei tullut valituksi. Vuonna 2020 hän perusti oman puolueensa, Vilkulin blokki – ukrainalainen perspektiivi, jonka listalta hänet valittiin vuonna 2020 Dnipron kaupunginvaltuustoon. Helmikuussa 2022, kaksi päivää sen jälkeen kun Venäjän oli käynnistänyt hyökkäyksen Ukrainaan, Vilkul nimitettiin Kryvyi Rihin sotilashallinnon johtajaksi. Aiemmin Venäjä-mielisen Vilkulin asettumista Ukrainan puolelle pidettiin Ukrainassa yllätyksenä. Hyökkäyksen alettua hän kertoo muun muassa alkaneensa kannattaa Ukrainan Nato-jäsenyyttä ja ukrainan kielen valta-asemaa. == Lähteet == Luokka:Ukrainan ministerit Luokka:Vuonna 1974 syntyneet Luokka:Elävät henkilöt
Creeperterrieri

Creeperterrieri (Creeper Terrier) on yhdysvaltalainen koirarotu. == Ulkonäkö == Creeperterrierillä on lyhyt niska, lyhyt runko ja lyhyet raajat. Korvat ovat pystyt. Häntä on aina typistetty. Paino vaihtelee 4,5–7 kg välillä. Karvapeite on lyhyt, mutta vatsassa karva on pidempää ja karkeampaa. Värityksiä ovat muun muassa black and tan ja brown and tan.Leed, Cory. Little Known Terrier Breeds. Haettu 26.2.2023. == Alkuperä == Creeperterrieriä esiintyy lähinnä Pennsylvanian Pocono-vuoriston liepeillä ja mahdollisesti myös tietyillä alueilla New Yorkiss. == Lähteet == Luokka:Yhdysvaltalaiset koirarodut Luokka:Terrierit Luokka:FCI:n ulkopuoliset rodut
Maltankettuterrieri

Maltankettuterrieri (Maltese Fox Terrier) on maltalainen koirarotu. == Ulkonäkö == Runko on virtaviivaisempi ja hienostuneempi kuin sileäkarvaisella kettuterrierillä. Häntä on typistetty.Leed, Cory. Little Known Terrier Breeds. Haettu 26.2.2023. == Alkuperä == Maltankettuterrieri polveutuu Maltalle 1800-luvun puolivälissä tuoduista varhaisista englantilaisista ketunmetsästykseen käytetyistä terriereistä. Tällä hetkellä rotu osallistuu kotisaarellaan vain epävirallisiin näyttelyihin. Sitä käytetään edelleen rottakoirana. Kynologit Philippe Touret ja Vasilis Lekkas ovat raportoineet rodusta. == Lähteet == Luokka:Eurooppalaiset koirarodut Luokka:Terrierit Luokka:FCI:n ulkopuoliset rodut
Ukrainan naisten käsipallomaajoukkue

Ukrainan naisten käsipallomaajoukkue edustaa Ukrainaa naisten kansainvälisissä käsipallo-otteluissa. Se on osallistunut kertaalleen olympialaisiin. Tämä tapahtui Ateenan olympialaisissa 2004, jolloin joukkue sijoittui kolmanneksi. Lisäksi sillä on yksi EM-hopea vuodelta 2000. ==Lähteet== Maajoukkue naisten Luokka:Naisten käsipallomaajoukkueet
Vitali Kim

Vitali Oleksandrovytš Kim (; s. 13. maaliskuuta 1981) on ukrainalainen poliitikko, joka on toiminut Mykolajivin alueen kuvernöörinä marraskuusta 2020 lähtien. == Tausta ja yksityiselämä == Kim syntyi Mykolajivissa vuonna 1981. Hän opiskeli amiraali Makarovin laivanrakennusyliopistossa Mykolajivissa. Kim kuuluu korjo-saram -nimiseen vähemmistöön. Nämä ovat korealaisia, joiden esivanhemmat muuttivat Venäjälle 1800-luvulla tai pakenivat myöhemmin japanilaisia siirtomaaisäntiä. Äidinkielensä ukrainan lisäksi Kim puhuu myös englantia sekä jonkin verran ranskaa ja koreaa. Kim on naimisissa Julija Kimin kanssa. Parilla on kolme lasta: kaksi tytärtä ja yksi poika. Joulukuun 2020 alussa Kimin jä hänen vaimonsa epäiltiin saaneen koronatartunta, minkä vuoksi nämä jäivät omaehtoiseen karanteeniin. == Poliittinen ura == Vuoden 2019 presidentinvaalin ja parlamenttivaalien aikaan hän työskenteli Kansan palvelija -puolueen kampanjassa Mykolajivin alueella. Vuonna 2020 hänet valittiin Mykolajivin kaupunginvaltuustoon. Marraskuussa 2020 hänet valittiin Mykolajivin alueen kuvernööriksi. === Venäjän hyökkäyksen jälkeen === Venäjän hyökättyä Ukrainaan vuonna 2022 Kim sai kuuluisuutta alettuaan julkaista päivittäisiä videopäivityksiä Mykolajivin alueen puolustuksesta. Kim on oman ilmoituksensa mukaan keksinyt käyttää termiä "örkki" venäläisistä sotilaista. == Kunnianosoituksia == * Bohdan H’melnytskyin ritarikunta (Ukraina, 2022) == Lähteet == Luokka:Vuonna 1981 syntyneet Luokka:Elävät henkilöt Luokka:Ukrainan alueiden kuvernöörit
Northern terrier

Northern terrier on kanadalainen koirarotu. == Alkuperä == Northern terrier kehitettiin Kanadassa risteyttämällä keskenään borderterrieri, cairnterrieri ja jackrussellinterrieri. Sitä on kasvatettu omana rotunaan vuodesta 1985 lähtien. Sen alkuperäinen tehtävä oli toimia rottakoirana, mutta nykyisin sitä pidetään myös seurakoirana.Leed, Cory. Little Known Terrier Breeds. Haettu 26.2.2023. == Lähteet == Luokka:Kanadalaiset koirarodut Luokka:Terrierit Luokka:FCI:n ulkopuoliset rodut
Northwest farm terrier

Northwest farm terrier on yhdysvaltalainen koirarotu. == Luonne ja käyttäytyminen == Northwest farm terrier on älykäs, mutta sillä ei ole miellyttämishalua, joten sen kouluttaminen ei ole välttämättä helppoa.Leed, Cory. Little Known Terrier Breeds. Haettu 26.2.2023. == Alkuperä == Washingtonin Sequimissa asuva kasvattaja kehitti rodun risteyttämällä keskenään airedalenterrierin, bordercollien, jackrussellinterrierin ja welsh corgin. Northwest farm terrier jalostettiin alun perin jyrsijöiden metsästykseen. Rodunedustajia löytyy lähinnä Yhdysvaltojen länsirannikolta. == Lähteet == Luokka:Yhdysvaltalaiset koirarodut Luokka:Terrierit Luokka:FCI:n ulkopuoliset rodut
Derman–Ostrohin kansallispuisto

Derman–Ostrohin kansallispuisto () on kansallispuisto Ukrainan Rivnen alueella. Vuonna 2009 perustetun suuren kansallispuiston pinta-ala on 54,4830 neliökilometriä. Puisto sijaitsee Rivnen piirin eteläosassa, Dermanin eteläpuolella ja Ostrohin lounaispuolella. Dermansko-Ostrozkyi National Nature Park.png Село Межиріч і монастир.jpg Жовтень у селі Буща.jpg Дорогами парку.jpg Біля р.Усті.jpg ==Lähteet== ==Aiheesta muualla== * Natsionalnyi pryrodnyi park Dermansko-Ostrozkyi Luokka:Ukrainan kansallispuistot Luokka:Rivnen alue
Mågsholmen

Mågsholmen on kahdesta yhteen kasvaneesta saaresta muodostuva saari Västanfjärdin edustalla Kemiönsaaren kunnassa Varsinais-Suomessa. Saaren pinta-ala on 167 hehtaaria, ja sillä on kaksi vakituista asukasta. Yhteen kasvaneet Norra Mågsholmen ja Södra Mågsholmen sijaitsevat Finsjölandetin länsipuolella. Saarten välissä ollut salmi Västersundet on kuivunut vesijättömaaksi. Kapea salmi Norrsundet erottaa Mågsholmenin mantereesta. Kallioisella ja metsäisellä saarella on jonkin verran kesäasutusta. Saaren itälaidalla on vanha kalastajan torppa, joka on asuttu. ==Lähteet== Luokka:Kemiönsaaren saaret Luokka:Västanfjärd
Bugin Hardin kansallispuisto

Bugin Hardin kansallispuisto () on kansallispuisto Ukrainan Mykolajivin alueella. Vuonna 2009 perustetun suuren kansallispuiston pinta-ala on 61,3813 neliökilometriä. Kansallispuisto sijaitsee Etelä-Bugin (Bugin) varrella. Puistoon sisältyy aiemmin Bugin Hardina tunnettu asuttu paikka, jossa samanniminen Zaporižžjan kasakoiden ryhmittymä on asunut (tilat jopa 500 ihmiselle) ja jossa on kalaa hard-nimellä (gard) tunnetulla jokeen sijoitetuilla rakenteilla pyydetty. Stamps of Ukraine, 2014-39.jpg Buzk's Gard-3.jpg Buzkiy Gard-sommer.jpg «Компанійська» екологічна стежка. Мигія. Бузький Гард.jpg "Викинги" идут.jpg ==Lähteet== ==Aiheesta muualla== * Національний природний парк Бузький Гард Luokka:Ukrainan kansallispuistot Luokka:Mykolajivin alue
Taihu lie quan

Taihu lie quan on kiinalainen koirarotu. == Ulkonäkö == Taihu lie quan muistuttaa jackrussellinterrieriä, joskin on tätä karkeapiirteisempi ja tanakampi.Leed, Cory. Little Known Terrier Breeds. Haettu 26.2.2023. == Alkuperä == Rotu on kotoisin Itä-Kiinan Taijärven alueelta, mutta sen tarkempi historia ei ole tiedossa. Jotkut uskovat sen polveutuvan Kiinaan 1800-luvun lopulla ja 1900-luvun alussa tuoduista brittiläisistä terriereistä. Sitä käytetään metsästykseen. Kynologi Philippe Touret on raportoinut rodusta. === Etymologia === Taihu lie quan tarkoittaa sananmukaisesti "taijärvenmetsästyskoira". == Lähteet == Luokka:Kiinalaiset koirarodut Luokka:Terrierit Luokka:FCI:n ulkopuoliset rodut
Biloozeron kansallispuisto

Biloozeron kansallispuisto (; epävirall. suom. Valkoisen järven kansallispuisto) on kansallispuisto Ukrainan Kiovan ja Tšerkasyn alueilla. Vuonna 2009 perustetun kansallispuiston pinta-ala on 70,1444 neliökilometriä. DSC02305 Білоозерський ліворуч близ затопленої церкви в Циблеві.jpg 2003 03 02-122-2274 IMG.JPG IMG Білоозерський2.jpg «Білоозерський» 1.jpg ==Lähteet== ==Aiheesta muualla== * Biloozerskyi natsionalnyi pryrodnyi park Luokka:Ukrainan kansallispuistot Luokka:Kiovan alue Luokka:Tšerkasyn alue
Dnestrin kanjonin kansallispuisto

Dnestrin kanjonin kansallispuisto () on kansallispuisto Ukrainan Ternopilin alueella. Vuonna 2010 perustetun kansallispuiston pinta-ala on 117,3028 neliökilometriä. Puiston ominaispiirteisiin kuuluu, että siellä on esimerkiksi noin 100 luolaa, joista Optymistytšna (Оптимістична, 260 km) ja Ozerna (Озерна, 142 km) ovat luolaverkostoltaan maailman pisimpien joukossa. Dnister- Chervona-hora-09093471.jpg Міст через р.Дністер біля с.Устечко.jpg Dnister- kanyon-Horyhliady-14068893.jpg Соколине гніздо.jpg Печерний храм 002.jpg ==Lähteet== ==Aiheesta muualla== * National Nature Park Dniester Canyon * Sijaintikartta (OpenStreetMap) * The Wildest Cave (optymistychna.com) Luokka:Ukrainan kansallispuistot Luokka:Ternopilin alue
Mågsholmen (Sipoo)

Mågsholmen on Sipoon saari, joka sijaitsee Helsinkiin kuuluvan Karhusaaren edustalla. Saari on kokonaan huvila- ja kesäasutuskäytössä. Ensimmäiset huvilat rakennettiin saarelle 1910-luvulla. Saaren edustalla oli toistakymmentä vuotta näyttävä Gerda-kaljaasin hylky, joka siivottiin pois vuonna 2022. ==Lähteet== Luokka:Sipoon saaret
Serhi Haidai

Serhi Volodymyrovytš Haidai (; s. 6. marraskuuta 1975) on ukrainalainen poliitikko, joka toimi Luhanskin alueen päämiehenä vuosina 2019–2023. Haidai syntyi Sjevjerodonetskissa. Vuosina 2000–2015 hän toimi johtotehtävissä kiovalaisissa yrityksissä. Vuosina 2008–2010 hän toimi Kiovan kaupunginvaltuutettu Oleksi Rjeznikin avustajana. Vuonna 2014 hän valmistui H’melnytskyin taloustieteellisestä yliopistosta ja vuonna 2019 Ukrainan julkishallintoakatemiasta. Vuosina 2014–2015 hän toimi Obuh’ivin piirin päämiehen neuvonantajana. Vuonna 2015 hänet valittiin Mukatševon piirivaltuustoon, ja vuosina 2015–2018 hän toimi piirin päämiehenä. Lokakuussa 2019 hänet nimitettiin Luhanskin alueen päämieheksi. Hän erosi virasta maaliskuussa 2023. == Lähteet == Luokka:Vuonna 1975 syntyneet Luokka:Elävät henkilöt Luokka:Ukrainalaiset poliitikot
Hutsulštšynan kansallispuisto

Hutsulštšynan kansallispuisto eli Hutsulienmaan kansallispuisto () on kansallispuisto Ukrainan Ivano-Frankivskin alueella. Vuonna 2002 perustetun kansallispuiston pinta-ala on 322,71 neliökilometriä. Ріцький Буковець.JPG Sheshory waterfalls 3.jpg Долина крокусів.jpg Гуцульщина, Косівський район.jpg Lunaria2.jpg В Гаївці ростуть підсніжники, які занесені до Червоної Книги.jpg Mutinus caninus (Huds.) Fr.jpg Chlorocyboria aeruginascens.jpg ==Lähteet== ==Aiheesta muualla== * Natsionalnyi pryrodnyi park "Hutsulštšyna" Luokka:Ivano-Frankivskin alueen luonnonsuojelualueet Luokka:Ukrainan kansallispuistot
Kasper Seppälä

Kasper Seppälä (s. 8. tammikuuta 2002 Kokkola) on suomalainen jääkiekkoilija, joka pelaa Mestis-joukkue Forssan Palloseurassa. Hän on pelipaikaltaan vasen laitahyökkääjä. == Ura == Seppälä on Kokkolan Hermeksen kasvatti. Hän siirtyi juniorina sittemmin IK Kronaniin, josta Seppälä palasi kaudeksi 2016–2017 Hermekseen. Kaudella 2017–2018 hän pelasi lainalla sekä Jeppis Hockeyn että Vaasan Sportin C-nuorissa. Kaudeksi 2019–2020 Seppälä siirtyi Sportin B-nuoriin, jonka varakapteeniksi hän nousi. Kaudella 2021–2022 Seppälä nousi Sportin U20-joukkueen varakapteeniksi. Kaudella 2022–2023 Seppälä debytoi Sportin SM-liigajoukkueessa. Hän teki liigadebyyttinsä 25. helmikuuta 2022 vieraissa Tapparaa vastaan. Seppälä nousi joukkueen kokoonpanoon, kun Sportin oli jättänyt siirtotakarajalla useampi hyökkääjä. Hänet merkittiin niin ikään joukkueen nelosketjun vasempaan laitaan niin ikään yhdessä kahden muun U20-joukkueen pelaajan, Viljami Haaralan ja Eetu Apilan viereen. Seppälä sai ottelussa jääaikaa 8.34 minuuttia. Hän pelasi SM-liigassa kauden aikana kahdeksan runkosarjaottelua ilman tehopisteitä. Seppälä harjoitteli kesällä 2023 Sportin SM-liigaringissä, kunnes elokuussa hän siirtyi kauden 2023–2024 kattavalla sopimuksella Mestis-joukkue Forssan Palloseuraan. == Tilastot == 2019–2020 Sport A-SM 6 0 1 1 0 – – – – – 2020–2021 Sport U20-SM 24 0 1 1 10 – – – – – 2021–2022 Sport U20-SM 40 11 6 17 44 – – – – – 2022–2023 Sport U20-SM 32 6 8 14 10 – – – – – Sport SM-liiga 8 0 0 0 4 – – – – – 1 kausi yhteensä SM- liiga 8 0 0 0 4 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Forssan Palloseuran pelaajat Luokka:Vuonna 2002 syntyneet Luokka:Elävät henkilöt
Hetmanin kansallispuisto

Hetmanin kansallispuisto () on kansallispuisto Ukrainan Sumyn alueella. Kansallispuisto sijaitsee Vorsklajoen varrella. Vuonna 2009 perustetun, Vorsklajoen varrella sijaitsevan kansallispuiston pinta-ala on 233,6010 neliökilometriä. Kansallispuiston nimi viittaa hetmaniin, joka on ollut ukrainaseen, liettualaiseen ja puolalaiseen perinteeseen kuulunut, hallitsijan jälkeen ylimmän sotilasjohtajan nimitys. Найчистіша річка Сумської області в межах Гетьманського національного природного парку.jpg Метелик на рокитнику.jpg Гетьманський національний природний парк 04 by Oleg Belous.jpg Bakyrivka hydrologic preserve.JPG ==Lähteet== ==Aiheesta muualla== * Welcome to the Getmanski National Natural Park Luokka:Ukrainan kansallispuistot Luokka:Sumyn alue
Maryna Aleksijiva

Maryna Antonivna Aleksijiva (, s. 29. toukokuuta 2001) on ukrainalainen taitouimari, olympiamitalisti ja maailmanmestari. Hän saavutti olympiapronssia Tokion olympialaisissa 2020 joukkuekilpailussa. Lisäksi Aleksijivalla on kolme maailmanmestaruutta ja yhteensä 11 MM-mitalia. ==Lähteet== Luokka:Ukrainalaiset taitouimarit Luokka:Ukrainalaiset olympiamitalistit Luokka:Vuonna 2001 syntyneet Luokka:Elävät henkilöt
Die Hard (Venomin kappale)

Die Hard on englantilaisen äärimetalliyhtye Venomin single vuodelta 1983. Kuten monet Venomin alkuvuosien singlet, myöskään ”Die Hard” ei ollut poiminta studioalbumilta. Singlen kappaleet ovat kuitenkin mukana Black Metalin uusintapainoksella. Michael Moynihan ja Didrik Søderlind kirjoittavat teoksessaan Kaaoksen ruhtinaat (1998), että ”Die Hardin” väkivaltainen äänimaailma ja synkkä huumori muistuttavat enemmän 1980-luvun alun Black Flagia kuin uuden aallon brittimetallia. Muiden Venomin varhaisten kappaleiden tavoin kappaleessa on voimakkaasti särötetty kitara, karjuva lauluraita, nopea tempo ja huono äänenlaatu. Kitarariffin lopussa on kaksi pitkää nuottia. Kitaristi Jeffrey ”Mantas” Dunn käytti samaa koukkua monissa varhaisissa sävellyksissään, ja esimerkiksi ”Welcome to Hellin” rakenne oli ollut samantapainen. Kerrang!-lehden aikalaisarviossa (nro. 46) Chris Watts totesi Venomin olevan entisellään ja kuvaili singleä ”kaiuttimiajärisyttäväksi”. Hän kuvaili singlen tuotantoa huonoksi mutta kiitti yhtyeen kiihkeyttä ja intohimoa. == Kappaleet == === 7" single === ;A-puoli # ;B-puoli # * === 12" single === ;A-puoli # # ;B-puoli # * == Kokoonpano == * Conrad ”Cronos” Lant – bassokitara, laulu * Jeffrey ”Mantas” Dunn – kitara * Anthony ”Abaddon” Bray – rummut == Katso myös == * The Seven Gates of Hell. Singles 1980–1985 == Lähteet == Luokka:Venomin kappaleet Luokka:Vuoden 1983 kappaleet
Pavlo Kyrylenko

Pavlo Oleksandrovytš Kyrylenko (; s. 5. toukokuuta 1986) on ukrainalainen syyttäjä ja poliitikko, joka on toiminut Donetskin alueen päämiehenä vuodesta 2019 lähtien. Kyrylenko syntyi Makijivkassa. Hän opiskeli oikeustiedettä Ukrainan kansallisessa oikeustieteellisessä akatemiassa ja valmistui vuonna 2008. Vuonna 2008 hän rupesi työskentelemään Ukrainan syyttäjänvirastolla ja toimi apulaissyyttäjänä, osastonsyyttäjänä, varasyyttäjänä, syyttäjänviraston syyttäjänä ja tutkimusosaston johtajana. Vuonna 2017 hänet nimitettiin Užhorodin varuskunnan sotilassyyttäjäksi. Heinäkuussa 2019 hänet nimitettiin Donetskin alueen päämieheksi. == Lähteet == Luokka:Vuonna 1986 syntyneet Luokka:Elävät henkilöt Luokka:Ukrainalaiset poliitikot
Vladyslava Aleksijiva

Vladyslava Antonivna Aleksijiva (, s. 29. toukokuuta 2001) on ukrainalainen taitouimari, olympiamitalisti ja maailmanmestari. Hän saavutti olympiapronssia Tokion olympialaisissa 2020 joukkuekilpailussa. Lisäksi Aleksijivalla on kolme maailmanmestaruutta ja yhteensä 11 MM-mitalia. ==Lähteet== Luokka:Ukrainalaiset taitouimarit Luokka:Ukrainalaiset olympiamitalistit Luokka:Vuonna 2001 syntyneet Luokka:Elävät henkilöt
Kateryna Reznik

Kateryna Oleksandrivna Reznik (, s. 20. marraskuuta 1995 Harkova) on ukrainalainen taitouimari, olympiamitalisti ja maailmanmestari. Hän saavutti olympiapronssia Tokion olympialaisissa 2020 joukkuekilpailussa. Lisäksi Reznikillä on yksi maailmanmestaruus vuodelta 2019 ja yhteensä 7 MM-mitalia. ==Lähteet== Luokka:Ukrainalaiset taitouimarit Luokka:Ukrainalaiset olympiamitalistit Luokka:Vuonna 1995 syntyneet Luokka:Elävät henkilöt
Ksenija Sydorenko

Ksenija Volodymyrivna Sydorenko (, s. 2. heinäkuuta 1986 Harkova) on ukrainalainen taitouimari ja olympiamitalisti. Hän saavutti olympiapronssia Tokion olympialaisissa 2020 joukkuekilpailussa. Lisäksi Sydorenkolla on kaksi MM-mitalia. Sydorenko osallistui olympialaisiin ensimmäisen kerran Pekingissä 2008, jolloin hän kilpaili naisten parikilpailussa. Pari jäi kahdeksannelle sijalla. Neljä vuotta myöhemmin Lontoon olympialaisissa 2012 Sydorenko osallistui jälleen parikilpailuun sijoittuen kuudenneksi. Rion olympialaisissa 2016 hän kilpaili osana Ukrainan joukkuetta joukkuekilpailussa, kun Ukraina sijoittui neljänneksi. Uran ensimmäisen olympiamitalin hän saavutti Tokiossa, kun hän oli mukana joukkuekilpailun pronssia saavuttaneessa joukkueessa. ==Lähteet== Luokka:Ukrainalaiset taitouimarit Luokka:Ukrainalaiset olympiamitalistit Luokka:Vuonna 1986 syntyneet Luokka:Elävät henkilöt
Jelyzaveta Jah’no

Jelyzaveta Serхиjivna Jah’no (, s. 2. kesäkuuta 1998 Odessa) on ukrainalainen taitouimari, olympiamitalisti ja maailmanmestari. Hän saavutti olympiapronssia Tokion olympialaisissa 2020 joukkuekilpailussa. Lisäksi Jah’no on yksi maailmanmestaruus ja yhteensä kymmenen MM-mitalia. ==Lähteet== Luokka:Ukrainalaiset taitouimarit Luokka:Ukrainalaiset olympiamitalistit Luokka:Vuonna 1998 syntyneet Luokka:Elävät henkilöt
Kolomyjan ukrainalais-katolinen eparkia

Kolomyjan ukrainalais-katolinen eparkia on katoliseen kirkkoon kuuluvan Ukrainan kreikkalaiskatolisen kirkon eparkia, joka toimii Ukrainassa Ivano- Frankivskin alueella. Sen keskuspaikkana toimii Kolomyja. == Historia == 20\. huhtikuuta 1993 Ivano-Frankivskin ukrainalais-katolisesta eparkiasta erotettiin itsenäiseksi Kolomyja-Tšernivtsin ukrainalais-katolinen eparkia. 21. marraskuuta 2011 ensin mainittu korotettiin Ivano-Frankivskin arkkieparkiaksi, jolloin Kolomyja-Tšernivtsin eparkiasta tuli sen alainen. Tätä ennen sitä ylempi hallintotaso oli sijainnut Kiovassa. 12. syyskuuta 2017 antoi paavi Franciscus päätöksen Tšernivtsin ukrainalais-katolisen eparkian perustamisesta. Se toteutettiin jakamalla Kolomyja-Tšernivtsin ukrainalais- katolinen eparkia kahtia, Kolomyjan eparkiaksi ja Tšernivtsin eparkiaksi. == Lähteet == Luokka:Katolisen kirkon hiippakunnat Luokka:Ukrainan kreikkalaiskatolinen kirkko
Iryna Heraštšenko (poliitikko)

Iryna Volodymyrivna Heraštšenko (; s. 15. toukokuuta 1971) on ukrainalainen poliitikko, joka on toiminut kansanedustajana Verh’ovna Radassa vuodesta 2007 lähtien. Vuosina 2016–2019 hän toimi Verh’ovna Radan 1. varapuhemiehenä. Heraštšenko syntyi Tšerkasyssä. Hän opiskeli journalismia Kiovan kansallisessa yliopistossa ja valmistui vuonna 1993. Vuonna 2011 hän valmistui maisteriksi Ukrainan ulkoministeriön diplomaattisesta akatemiasta. Valmistuttuaan yliopistosta Heraštšenko työskenteli eri televisioasemilla. Vuosina 2005–2006 hän toimi presidentti Viktor Juštšenkon lehdistösihteerinä. Vuonna 2006 hänet nimitettiin UNIAN-uutistoimiston johtajaksi. Vuoden 2007 parlamenttivaaleissa hänet valittiin Verh’ovna Radaan Meidän Ukrainamme -ryhmittymän listalta. Vuoden 2012 parlamenttivaaleissa hänet valittiin UDAR-puolueen listan kuudentena. Vuoden 2014 parlamenttivaaleissa hän tuli valituksi Petro Porošenkon blokin listan yhdeksäntenä. Vuonna 2016 hänet nimitettiin Verh’ovna Radan 1. varapuhemieheksi. Vuoden 2019 parlamenttivaaleissa hänet valittiin Verh’ovna Radaan Euroopan solidaarisuus -puolueen listan kolmantena. == Lähteet == Luokka:Vuonna 1971 syntyneet Luokka:Elävät henkilöt Luokka:Ukrainalaiset poliitikot
Saint-Juvin

Saint-Juvin on kunta Pohjois-Ranskassa Ardennesin departementissa Grand Estin alueella. Se sijaitsee Aire-joen varrella, noin 23 kilometriä Vouziers’n kaupungista itään. Saint-Juvinin linnoitettu kirkko on rakennettu vuosina 1615-1624. Se muistuttaa enemmän linnaa kuin kirkkoa paksuine muureineen ja kulmatorneineen. Kyläläiset rakensivat kirkon paikallisen papin sekä Grandprén kreivin Claude de Joyeusen johdolla. ==Lähteet== ==Aiheesta muualla== Luokka:Ardennesin kunnat
Oksana Syrojid

Oksana Ivanivna Syrojid (; s. 2. toukokuuta 1976) on ukrainalainen poliitikko, joka toimi vuosina 2014–2019 kansanedustajana Verh’ovna Radassa sekä sen 2. varapuhemiehenä. Syrojid syntyi Horodyštšen kylässä Sokalin piirissä (nykyinen Tšervonohradin piiri) Lvivin alueella. Hän opiskeli politiikan tutkimusta Kiovan Mohyla-akatemiassa sekä oikeustiedettä Kiovan kansallisessa yliopistossa ja Ottawan yliopistossa, jossa hän suoritti maisterintutkinnon. Vuosina 1994–1996 hän toimi Ukrainan republikaanisen puolueen puheenjohtajan avustajana. Vuonna 1996 hän toimi kansanedustaja Ihor Juh’novskyin avustajana. Vuosina 1998–2001 hän toimi useissa kansainvälisissä uudistusprojekteissa Ukrainassa oikeudellisena neuvonantajana, asiantuntijana ja koordinaattorina. Vuosina 2004–2012 hän toimi Etyjin Ukrainan-osaston kansallisena projektijohtajana. Vuoden 2014 parlamenttivaaleissa hänet valittiin Verh’ovna Radaan Oma apu -puolueen listan neljäntenä, sitoutumattomana ehdokkaana. Hän toimi vaalikauden ajan Verh’ovna Radan 2. varapuhemiehenä. == Lähteet == Luokka:Vuonna 1976 syntyneet Luokka:Elävät henkilöt Luokka:Ukrainalaiset poliitikot
Bah’mutin taistelu

Bah’mutin taistelu on Bah’mutin kaupungissa ja sen lähiympäristössä itäisessä Ukrainassa käytävä konflikti, joka on osa Venäjän aloittamaa hyökkäyssotaa. Rintama on yksi ainoista, jolla Venäjä saavuttaa menestystä Ukrainan kuukausia jatkuneesta vastarinnasta huolimatta. Taistelu on vaatinut kymmeniätuhansia ihmishenkiä. Venäjä alkoi keskittää hyökkäysvoimaansa Bah'mutiin heinäkuun puolivälin jälkeen vallattuaan Sjevjerodonetskin ja Lysytšanskin. Wagner Groupin perustaja Jevgeni Prigožin ja Venäjän puolustusministeriö väittivät 20. toukokuuta 2023, että Bah'mut oli kokonaan vallattu. Ukraina kiisti väitteet ja sanoi, että kaupungin puolesta käydään raskaita taisteluja. Ukrainan armeija myös kiisti Venäjän väitteen kaupungin valtaamisesta. Ukraina yritti edelleen vallata menettämänsä kaupungin kesähyökkäyksessään 2023.Syrskyi: Russian forces in Bakhmut 'semi-encircled'Viitattu 9.2.2024 Kaupunki on suurelta osin tuhoutunut Venäjän lakkaamattomassa tykistö- ja raketinheitintulessa. Bah’mutin taistelusta tuli nimellisesti 31. toukokuuta ihmiskunnan historian pisin taistelu. == Siviilitappiot == 5\. marraskuuta Bah’mutin kaupunki ilmoitti 120 siviilin kuolleen taisteluissa. Joulukuun alussa Bah’mutin väkiluvun arveltiin olevan 7 000 - 15 000, kun ennen sotaa se oli 80 000. 9\. maaliskuuta 2023 hallinto ilmoitti yli 4 000 siviilin kuolleen taisteluissa. == Sotarikokset == Maaliskuussa 2023 julkaistiin video, jossa ukrainalainen sotavanki teloitetaan. Joidenkin Ukrainan medialähteiden ja bloggareiden mukaan videolla nähty sotavanki oli Oleksandr Igorevich Matsievskyi, joka oli kadonnut tammikuussa. == Lähteet == Luokka:Bah’mutin piiri Luokka:Donetskin alue Venäjän hyökkäyksessä Ukrainaan Luokka:Taistelut Venäjän hyökkäyksessä Ukrainaan